cyanic-selkie/wikianc huggingface dataset:
Սմոլնիկ
Սմոլնիկ (Смолник), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 14 կմ դեպի հարավ։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 126 մարդ, բնակչությունում գերակշռում են բուլղարները ։
Սոֆորա
Սոֆորա, սոփոր, բակլազգիների (թիթեռնածաղկավորներ) ընտանիքի ծառերի կամ թփերի, հազվադեպ՝ բազմամյա խոտաբույսերի ցեղ։ Հայտնի է 62 (այլ տվյալներով՝ 70) տեսակ։
Տերևները կենտ-փետրաձև են, ծաղիկները՝ սպիտակ, դեղնավուն, վարդագույն, կապտամանուշակագույն։ Ծաղկաբույլը ողկույզ է կամ հուրան։ Տարածված արևադարձային, մերձարևադարձային, հազվադեպ՝ բարեխառն գոտիներում։
Հայաստանում
ՀՀ-ում՝ 1 տեսակ՝
Կենսաբանական նկարագիր
Պտուղը մսալի, գլանաձև, բազմասերմ ունդ է։ Սերմերն օվալաձև են կամ էլիպսաձև։ Բազմանում է սերմերով։
Աղվեսապոչ սոֆրա
ՀԽՍՀ-ում բնական պայմաններում հանդիպում է աղվեսապոչ սոֆորա (sophora alopecuroides)։ Աղվեսապոչ սոֆրա կամ դառը բիանը մինչև 1 մ բարձրությամբ, կանգուն ցողուններով բազմամյա խոտաբույս է։ ՀԽՍՀ-ում տարածված է Լոռու, Շիրակի, Ապարանի, Վայքի և Արարատյան հարթավայրի շրջաններում։ Դժվար արմատախիլ եղող չարորակ մոլախոտ է։ Աղվեսապոչ սոֆորայի սերմերով վարակված հացահատիկի ալյուրը դառն է և թունավոր։
Ճապոնական սոֆրա
Անտառա-մշակույթներում հանդիպում է ճապոնական սոֆորա (sophra japonica)։ Ճապոնական սոֆորա մինչև 12 մ բարձրությամբ, ցրված սաղարթով դեկորատիվ ծառ է։ ՀԽՍՀ-ում տարածված է Արարատյան հարթավայրի, Իջևանի և Սևանի ջրավազանի շրջանների անտառա-մշակույթներում։ Սոֆորայի բոլոր տեսակներն էլ պարունակում են թունավոր ալկալոիդներ։ Կարող են օգտագործվել ժողտնտեսության մեջ՝ ինսեկտիցիդների, դեղանյութերի և ներկանյութերի ստացման համար։
Նշանակություն և կիրառում
Թունավոր է։ Դեղաբույս է։ Պատրաստուկներն օգտագործում են արյունազեղման, շաքարախտի, ստամոքսի և 12-մատնյա աղիքի խոցային հիվանդության, այրվածքների ժամանակ և որպես վերքամոքիչ միջոց։
Արտաքին հղումներ
Կատեգորիա:Թիթեռնածաղկավորներ
Էլեկտրական լարում
Էլեկտրական լարում, միավոր լիցքի տեղափոխման համար դաշտի կատարած աշխատանքը։Լարումը նշանակում են U տառով։ {U=A÷q}
A-հոսանքի աշխատանք
Էլեկտրական շղթայի տարբեր տեղամասերում կարող է տարբեր լինել այդ աշխատանքը, բայց նրանցից յուրաքանչյուրում այն համեմատական է այդ տեղամասում անցնող լիցքին։
Տվյալ տեղամասով 1Կլ լիցք անցնելու դեպքում հոսանքի կողմից կատարված աշխատանքը ցույց տվող ֆիզիկական մեծությունը կոչվում է տվյալ տեղամասի էլեկտրական լարում։
Ենթադրենք էլեկտրական շղթայի տեղամասի երկայնքով q= 5Կլ լիցքի տեղափոխման ընթացքում կատարվել է A= 10 Ջ աշխատանք։ 10 Ջ-ը բաժանելով 5Կլ-ի վրա՝ կստանանք 2 Ջ/Կլ։ Դա էլ հենց կլինի էլեկտրական շղթայի տվյալ տեղամասի լարումը։ Լարումը նշանակում են U տառով։
Այսպիսով, էլեկտրական շղթայի տվյալ տեղամասում U լարումը որոշելու համար անհրաժեշտ է հոսանքի A աշխատանքը բաժանել տվյալ տեղամասով անցած q լիցքի վրա։
Էլեկտրական լարման միավորը կոչվում է վոլտ (Վ)` հոսանքի առաջին աղբյուրը կառուցող Ա. Վոլտայի պատվին։ 1Վ-ն այն լարումն է, որի դեպքում էլեկտրական դաշտը էլեկտրական շղթայի տվյալ տեղամասի երկայնքով 1Կլ լիցքի տեղափոխման ընթացքում 1 Ջ աշխատանք է կատարում։ Եթե օրինակ` շղթայի որևէ տեղամասում լարումը հավասար է 10 Վ-ի, ապա նշանակում է, որ այդ տեղամասում 1 Կլ լիցք անցնելու դեպքում 10 Ջ աշխատանք է կատարվում։
Վոլտից բացի, որպես միավոր գործնականում կիրառվում են նաև վոլտի մասերը և բազմապատիկները, օրինակ՝ կիլովոլտ և միլիվոլտ։ Լարում չափող սարքը կոչվում է վոլտաչափ (վոլտմետր)։ Գոյություն ունեն տարբեր կառուցվածքի վոլտմետրեր։ Էլեկտրական շղթային վոլտմետր միացնելու դեպքում անհրաժեշտ է պահպանել հետևյալ կանոնները՝
Վոլտմետրի սեղմակները միացնում են էլեկտրական շղթայի այն կետերին, որոնց միջև անհրաժեշտ է չափել լարումը (միացնում են շղթայի չափվող տեղամասին զուգահեռ)։ Վոլոմետրի «+» նշանով սեղմակն անհրաժեշտ է միացնել էլեկտրական շղթայի չափվող տեղամասի այն կետի հետ, որը միացած է հոսանքի աղբյուրի դրական բևեռին, իսկ «-» նշանով սեղմակն այն կետի հետ, որը հոսանքի աղբյուրի բացասական բևեռի հետ է միացած։
Կատեգորիա:Էլեկտրականություն
I Feel Loved
«I Feel Loved» (թարգմ․՝ «Ինձ զգում եմ սիրված»), բրիտանական Depeche Mode խմբի երգը, նրանց Exciter տասներորդ ստուդիական ալբոմի երկրորդ սինգլը, 37-րդը խմբի սկավառակագրության մեջ։ Թողարկվել է 2001 թվականի հուլիսի 30-ին։
Երգի մասին
2002 թվականին երգը ներկայացվել է «Գրեմմի» մրցանակի երկու անվանակարգերում։ «Danny Tenaglia’s Remix» տարբերակը «Լավագույն պարային ձայնագրություն» անվանակարգում զիջել Է Ջանեթ Ջեքսոնի «All for You» երգին, իսկ «Լավագույն ռեմիքս» անվանակարգում՝ Դայդոյի «Thank You» երգի «Deep Dish» ռեմիքսին։
Երաժշտական տեսահոլովակ
«I Feel Loved» երգի տեսահոլովակը նկարահանել է ռեժիսոր Ջոն Հիլքոութը ։ Տեսահոլովակն ունի չորս տարբերակ։ Հիմնականը, որը ստեղծվել է սինգլ-տարբերակի հիման վրա, թողարկվել է 2006 թվականի The Best Of, Volume 1 հավաքածուի DVD տարբերակում։
Տեսահոլովակի սյուժեի համաձայն՝ խմբի համերգի ժամանակ, որը տեղի է ունենում Լոս Անջելեսի Չայնա-թաունի ակումբում շոգ (102 °F) եղանակին, ներխուժում են ոստիկանները շների հետ։ Սակայն ակումբի այցելուներին դա չի անհանգստացնում, և որոշ աղջիկներ նույնիսկ սկսում են խաղալ շների հետ ։
Արտաքին հղումներ
Կատեգորիա:Դեփեշ Մոդի սինգլներ
Ստամոքսահյութ
Անգույն հեղուկ է, պարունակում է ֆերմենտներ, պրոտեազներ, որոնք իրականացնում են սպիտակուցների ճեղքման սկզբնական փուլերը, փոքր քանակությամբ լիպազներ, որոնք ազդում են հիմնականում էմուլգացված ճարպերի վրա, աղաթթու (մարդու ստամոքսում կազմում է 0,4-0,5%), լորձ և հանքային աղեր։ Աղաթթուն ստամոքսում գտնվում է ազատ և մասամբ սպիտակուցների հետ կապված վիճակում։ Այն ակտիվացնում է ֆերմենտները, հեշտացնում սպիտակուցների ճեղքումը՝ առաջացնելով դրանց բնազրկում և ուռչեցում, պայմանավորում է ստամոքսահյութի մանրէասպան հատկությունը, խթանում աղիքների հորմոնների արտադրությունը։ Ստամոքսահյութի ֆունկցիայի որոշ խանգարումների դեպքում ստամոքսում աղաթթվի պարունակությունը կարող է ավելանալ կամ նվազել մինչև լրիվ բացակայությունը (ախիլիա)։ Լորձի բաղադրության մեջ են մտնում մուկոպրոտեիդները, որոնք ստամոքսի լորձաթաղանթը պաշտպանում են մեխանիկական և քիմիական գրգռիչներից։
Ստամոքսահյութում պարունակում է նաև «ներքին գործոն» (Կասլի գործոն), որը նպաստում է վիտամին Ba 12-ի ներծծմանը։ Սարդու ստամոքսում օրական արտադրվում է մինչև 2 լ ստամոքսահյութ։ Ստամոքսահյութի քանակությունը, բաղադրությունը և հատկությունները փոխվում են սննդի բնույթից կախված, ինչպես նաև ստամոքսի, աղիքների, լյարդի հիվանդությունների դեպքում։ Կենդանիներից ստացված ստամոքսահյութը օգտագործում են մարսողության օրգանների որոշ հիվանդությունների բուժման նպատակով։
Կատեգորիա:Մարսողություն
Միխայիլ Կիրակոսյան
Միխայիլ Մերուժանի Կիրակոսյան (Михаил Меружанович Киракосян) ծնվ. 1985 թվականի հոկտեմբերի 24-ին, Թբիլիսի), ծագումով հայ ռուս լուսանկարիչ։ Լուսանկարիչների Եվրոպական ասոցիացիայի անդամ (FEP): Լրագրողների միջազգային ֆեդերացիայի (IFJ) անդամ։ Ռուսաստանի լրագրողների միության անդամ։ Ռուսաստանի լուսանկարիչների միության անդամ։
Կենսագրություն
2004-2014 թթ. աշխատել է ճարտարապետության ոլորտում՝ անցնելով նախագծողից մինչև նախագծերի ղեկավարի մասնագտական ուղին։ Ավարտելով Միխայիլ Պանինի և Վլադիմիր Վյատկինի ֆոտոդպրոցների դասընթացները ՝ 2015 թվականից Կիրակոսյանը իրեն ամբողջովին նվիրել է ստեղծագործությանը։
Ստեղծագործական գործունեություն
2015 թվականին Կիրակոսյանը հիմնել է լուսանկարիչների «Leica Club International» միջազգային ակումբը, որը գործում է մինչ օրս։ 2017 թվականին դարձել է լուսանկարիչների Եվրոպական ասոցիացիայի (FEP) անդամ և սկսել է դասավանդել «ճարտարապետական նկարահանում» հեղինակային դասընթացը Միխայիլ Պանինի ֆոտոդպրոցում։
2018 թվականին Կիրակոսյանի ճարտարապետական լուսանկարահանման ժանրում «Մոնումենտալ երկրաչափություն» նախագծի լուսանկարները ներառվել են Մոսկվայի թանգարանի արխիվային ֆոնդում, իսկ «Մոսկվա Սիթի» լուսանկարը ձեռք է բերվել Leica Camera ընկերության կողմից ապրանքանիշի գովազդի համար։
2019 թվականին Ռուսաստանում ֆուտբոլի աշխարհի առաջնության ժամանակ Կիրակոսյանը ստեղծել է լուսանկարչական «The Fans of Russia World Cup 2018» դիմանկարային նկարահանման ժանրի նախագիծը, որի հիման վրա 2019 թվականին «Blurb» հրատարակչությունում լույս է տեսել հեղինակային համանուն լուսանկարչական գիրքը։ 2020 թվականին ստեղծել է «Մոսկվայի կենդանաբանական այգի։ Մեկուսացում» ֆոտոնախագիծը, որը պատմում է լոկդաունի շրջանում Մոսկվայի կենդանաբանական այգու կենդանիների կյանքի մասին։
2021 թվականին Միխայիլը պայմանագիր է կնքել LUMAS միջազգային պատկերասրահի ցանցի հետ՝ «Մենք ձեզ նման ենք» դիմանկարային նկարահանման ժանրի նախագծից լուսանկարների ցուցադրության և վաճառքի նպատակով։ Նախագծի հերոսներն են Մոսկվայի կենդանաբանական այգու բնակիչ։ Լուսանկարները ցուցադրվել են աշխարհի 20 խոշոր քաղաքներում  ։
Լրագրողների միջազգային ֆեդերացիայի (IFJ) և Ռուսաստանի լրագրողների միության անդամ է։ Ռուսաստանի լուսանկարիչների միության անդամ ։
Արտաքին հղումներ
Կատեգորիա:Ռուս լուսանկարիչներ Կատեգորիա:Ռուսաստանի ժուռնալիստների միության անդամներ
(173) Ինո
(173) Ինո (Ino), աստերոիդ աստերոիդների հիմնական գոտում։ Հայտնաբերվել է 1877 թվականի օգոստոսի 1-ին Ալֆոնս Բորելիի կողմից Մարսելում ։
Միջին հեռավորությունը Արեգակից կազմում է 2,744675 ա. մ., առավելագույնը մոտենում է 2,1783 ա. մ. հեռավորության վրա և հեռանում 3,3111 ա. մ., իսկ Երկրի ուղեծրին Ինո աստերոիդը նվազագույնը մոտենում է 1,2029 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1660,87 երկրային օրվա ընթացքում, իր ուղեծրով շարժվելով միջինում 0,216754 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,21° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1877 թվականին հայտնաբերված աստղագիտական մարմիններ Կատեգորիա:Ալֆոնս Բորելիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նենսի Ագաբյան
Նենսի Ագաբյան, հայազգի ամերիկացի գրող, ակտիվիստ և մանկավարժ. ներկայումս դասախոսում է Նյու Յորքի համալսարանի Գալաթինի մասնաճյուղում։ Նա ծագումով հայ է, և նրա մանկության մասին հուշերի գիրքը՝ «Me as Her Again: True Stories of an Armenian Daughter, վերնագրով, Jeanne Córdova Prize մրցանակ է շահել «Լեսբիական ոչ գեղարվեստական գրականություն» անվանակարգում։
Կարիերա
Ագաբյանը ստեղծագործական շարադրանք է դասավանդում Նյու Յորքի համալսարանի Գալաթինի անհատականացված ուսումնասիրության դպրոցում և Նյու Յորքի Լեսլի-Լոհմանի անվան գեյական և լեսբիական արվեստի թանգարանում ։ Նա նաև աշխատանքներ է տարել Ամերիկայում հայ գրի տարածման և պահպանման ուղղությամբ։
Ծանոթագրություններ
Կատեգորիա:Կին գրողներ Կատեգորիա:Ապրող անձինք Կատեգորիա:Կոլումբիայի համալսարանի դասախոսներ Կատեգորիա:21-րդ դարի ամերիկացի կին գրողներ Կատեգորիա:Հայ գրողներ
Էլեկտրոնաճառագայթային եռակցում
Կատեգորիա:Եռակցում Կատեգորիա:Մեքենաշինություն Կատեգորիա:Մետաղամշակում
Էլ Պլա դե Սանտա Մարիա
Էլ Պլա դե Սանտա Մարիա (El Pla de Santa Maria), մունիցիպալիտետ Իսպանիայում։ Գտնվում է Տարրագոնա պրովինցիայում, Կատալոնիա ինքնավար համայքնի կազմում։ Տարածքը կազմում է 35,08 կմ²։ Բնակչությունը՝ 2371 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
One and One
«One and One», իտալացի էլեկտրոնային երգիչ Ռոբերտ Մայլսի հիթային երգերից, որը լույս է տեսել 1996 թվականին։ Այս երգւ դարձավ Dreamland ալբոմի, երրորդ պահանջված հիթը։ «One and One» երգը Մեծ Բրիտանիայում եղել է առաջինը, որպես ամենապահանջված պարային հիթ։
Էդիթ Գուրնիակի մեկնակերպը
Երգն առաջին անգամ ձայնագրել է լեհ երգչուհի Էդիթ Գուրինիակը, 1996 թվականին։ Սակայն նրա տարբերակը մինչև 1997 թվականը չի հրապարակվել, որպես երգ։ Երգը թողարկվել է Ճապոնիայում 1997 թվականի աշնանը, իսկ աշխարհում 1999 թվականին։ === Ցանկ ===
Տեսահոլովակներ
«One & One» երգի տեսահոլովակ, երգի հետ համահունչ է։
Ծանոթագրություններ
Կատեգորիա:1996 սինգլներ
Սոկոլովո (Բուրգասի մարզ)
Սոկոլովո (Соколово), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 7 կմ դեպի արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 294 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Տոռենտե (քաղաք)
Տոռենտե (Torrente), Torrent), քաղաք և համայնք Իսպանիայում, մտնում է Վալենսիա մեջ, որն էլ իր հերթին մտնում է Վալենսիա ինքնավար համայնքի մեջ։ Համայնքը մտնում է Ուէրտա-Օստե շրջանի կազմի մեջ։ Տարածքը՝ 69,3 կմ2։ Բնակչությունը՝ 79843 (2010 թվականին)։ Վարչական կենտրոնից հեռավորությունը՝ 9 կմ։
Արտաքին հղումներ
Կատեգորիա:Իսպանիայի քաղաքներ
Չակաբուկո (նահանգ)
Չակաբուկո (Provincia de Chacabuco), նահանգ Չիլիի Սանտյագոյի մայրաքաղաքային տարածաշրջան տարածաշրջանում։ Վարչական կենտրոնն է Կոլինա քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Չակաբուկոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 3 համայնք.
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 132 798 մարդ, բնակչության խտությունը կազմում է 63,97 մարդ/կմ²։
Չակաբուկո նահանգի տարածքի ընդհանուր մակերեսը կազմում է 2 076,1 կմ²։
Դիմիտրիոս Դիամանտակոս
Դիմիտրիոս Դիամանտակոս, հույն ֆուտբոլիստ, «Բոխում» ակումբի և Հունաստանի հավաքականի հարձակվող։
Ակումբային կարիերա
Դիամանտակոսն «Օլիմպիակոս» ակումբի սան է։ 2012 թվականին խաղային պրակտիկա ստանալու համար Դիմիտրիոսը վարձավճարային հիմունքներով տեղափոխվել «Պանիոնիոս» ակումբ։ Սեպտեմբերի 1-ին «Վերիա» ակումբի դեմ խաղում նա կատարել է իր նորամուտը Հունաստանի Սուպերլիգայում ։ 2013 թվականի սկզբին վարձավճարային հիմունքներով տեղափոխվել է Սալոնիկիի «Արիս» ակումբ։ Հունվարի 20-ին կայացած ԱԵԿ ակումբի դեմ խաղում նա կատարել է իր նորամուտը նոր թիմում ։
2013 թվականի ամռանը Դիմիտրիոսը վարձավճարային հիմունքներով տեղափոխվել է «Էրգոտելիս» ակումբ։ Սեպտեմբերի 22-ին իր նախկին ակումբի՝ «Պանիոնիոսի» դեմ խաղում նա կատարել է իր նորամուտը նոր ակումբում ։ Հոկտեմբերի 5-ին «Պլատանյաս» ակումբի դեմ հանդիպման ժամանակ Դիամանտակոսը խփել է իր առաջին գոլը «Էրգոտելիսի» կազմում ։
2014 թվականի ամռանը Դիմիտրիսը վերադարձել է «Օլիմպիակոս»։ Օգոստոսի 23-ին «Նիկի Վոլոս» ակումբի դեմ խաղում նա կատարել է իր նորամուտը հարազատ ակումբում ։ Այդ հանդիպման ժամանակ Դիմիտրիսը խփել է իր առաջին գոլը «Օլիմպիակոսի» կազմում։ Իր նորամուտային մրցաշրջանում նա դարձել է չեմպիոն և նվաճել է Հունաստանի գավաթը։ 2015 թվականի ամռանը Դիամանտոկոսը վարձավճարային հիմունքներով տեղափոխվել է գերմանական «Կարլսռուհե» ակումբ ։ Հոկտեմբերի 19-ին «Մյունխեն 1860» ակումբի դեմ խաղում նա կատարել է իր նորամուտը Երկրորդ Բունդեսլիգայում ։ Հոկտեմբերի 6-ին «Բոխում» ակումբի դեմ հանդիպման ժամանակ Դիմիտրիսը խփել է իր առաջին գոլը «Կարլսռուհեի» կազմում ։ 2016 թվականի սկզբին ակումբն «Օլիմպիակոսից» գնել Դիամանտակոսի տրանսֆերը 1 մլն եվրոյով։
2017 թվականի ամռանը Դիմիտրիսը պայմանագիր է կնքել «Բոխում» ակումբի հետ։ Հուլիսի 28-ին «Սանկտ Պաուլի» ակումբի դեմ խաղում նա կատարել է իր նորամուտը նոր թիմում ։ Սեպտեմբերի 10-ին «Դարմշտադտ 98» ակումբի դեմ խաղում Դիամանտակոսը խփել է իր առաջին գոլը «Բոխումի» կազմում ։
Միջազգային կարիերա
2011 թվականին Դիամանտակոսը Հունաստանի պատանեկան հավաքականի կազմում մասնակցել է Եվրոպայի պատանեկան առաջնությանը Ռումինիայում։ Մրցաշարում նա խաղացել է Իռլանդիայի և Չեխիայի պատանեկան հավաքականների դեմ խաղերին։
2012 թվականին Դիմիտրիսը դարձել է Եվրոպայի երիտասարդական առաջնության արծաթե մրցանակակիր Էստոնիայում։ Մրցաշարում նա խաղացել է Անգլիայի, Էստոնիայի , Պորտուգալիայի և երկու անգամ Իսպանիայի երիտասարդական հավաքականների դեմ։ Իսպանացիների և էստոնացիների դեմ խաղերում դարձել է գոլի հեղինակ։
2013 թվականին Հունաստանի երիտասարդական հավաքականի կազմում Դիմիտրիսը մասնակցել է աշխարհի երիտասարդական առաջնությանը Թուրքիայում։ Մրցաշարում նա խաղացել է Մեքսիկայի, Մալիի , Պարագվայի և Ուզբեկստանի երիտասարդական հավաքականների դեմ։ Պարագվայցիների դեմ հանդիպման ժամանակ Դիամանտակոսը գոլ է խփել։
2014 թվականի սեպտեմբերի 7-ին՝ 2016 թվականի Եվրոպայի առաջնության ընտրական փուլի՝ Ռումինիայի հավաքականի դեմ խաղում Դիմիտրիոսը կատարել է իր նորամուտը Հունաստանի հավաքականում՝ հանդիպման երկրորդ խաղակեսում փոխարինելով Յորգոս Սամարասին ։
Ձեռքբերումներ
Թիմային
Միջազգային
Հունաստան (մինչև 19)
Արտաքին հղումներ
Կատեգորիա:Հույն ֆուտբոլիստներ Կատեգորիա:Հունաստանի հավաքականի ֆուտբոլիստներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Կարլսռուհեի ֆուտբոլիստներ Կատեգորիա:Ֆուտբոլի հարձակվողներ
Անդրեյան Զախարով
Անդրեյան (Ադրիան) Դմիտրիևիչ Զախարով (Андреян Дмитриевич Захаров, ), ռուս ճարտարապետ, ամպիր ոճի ներկայացուցիչ։
Ծանոթագրություններ
Կատեգորիա:Ռուս ճարտարապետներ
Սպորակենդանիներ
Սպորակենդանիներ (լատ. Apicomplexa, հին անվանումը-Sporozoa), մակաբույծ նախակենդանիների դաս։ Բնորոշ է սերունդների հաջորդականությունը և անսեռ ու սեռական բազմացման հերթագայությունը։ Սպորակենդանիների կենսաշրջանի հիմնական փուլերն են շիզոգոնիան (անսեռ բազմացում), գամոգոնիան (գամետների առաջացում և բեղմնավորում) և սպորոգոնիան (սպորների և սպորոզոիտների ձևավորումը զիգոտից)։ Որոշ սպորակենդանիներ ունեն մեկ, մյուսները՝ երկու տեր։ Հայտնի է սպորակենդանինե մոտ 5000 տեսակ։ Մարդու և կենդանիների մի շարք ծանր հիվանդությունների (մալարիա, տոքսոպլազմոզ, կոկցիդիոզ և այլն) հարուցիչներ են։
Կյանքի ցիկլ
Սպորակենդանիների կյանքի ցիկլի բազմազանությունը մեծ է։ Այստեղ կներկայացնենք նրանց կյանքի ցիկլի բազան։ Դիպլոիդ զիգոտը ենթարկվում է շատ բաժանումների, այդ փուլերից մեկում նրա քրոմոսոմային հավաքակազմը կրճատվում է (Սպորոգոնիա)։Սպորոգոնիայի ընթացքում առաջանում է առաջին անսեռ սերունդը-սպորոզոիդները։ Սպորոզոիդները մտնում են իրենց տիրոջ օրգանիզմ և վերածվում շիզոնտի։ Այս էտապում տեղի են ունենում շատ բաժանումներ որի պատճառով առաջացած սերունդը անվանում են մերոզոիտ։ Մերոզոիտներն ել իրենց հերթին մտնում ե բջիջներ և անցնում են մերոգոնիա։ Հերթական բաժանումից հետո մերոզոիտները որոնք ներխուժել էին բջիջներ սկիզբ են տալիս գամոնտներին։ Այս փուլում մակռոգամոնտը և միկռոգամոնտը հիմք են հանդիսանում միկռոգամետի և մակռոգամետի համար։ վերջիններս ունեն մտրակներ և փոքր չափսեր։ Սեռական պրոցեսը ընթանում է գետեռոգամիի կամ օօգամի նման։
Ծանոթագրություններ
Կատեգորիա:Մակաբույծեր Կատեգորիա:Միկրոօրգանիզմներ
(8628) 1981 EX21
(8628) , աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,651832 ա. մ., առավելագույնը մոտենում է 2,1313 ա. մ. հեռավորության վրա և հեռանում 3,1724 ա. մ. ։ Արեգակի շուրջ մեկ ամբողջական պտույտ է կատարում 1577,31 երկրային օրվա ընթացքում, իր ուղեծրով շարժվելով միջինում 0,228237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,34° անկյուն։
1 ցեխին (Վենետիկ)
1 ցեխինը (1 ձեկկինո, իտալ.՝ uno zecchino) Հյուսիսային Իտալիայի Վենետիկ կիսանկախ քաղաք-պետությունում (դքսություն և հանրապետություն) շրջանառություն ունեցած ոսկե մետաղադրամ էր։ Հատվել է 13-րդ դարից մինչև 18-րդ դարի իննսունական թվականները՝ Վենետիկի Հանրապետության վերացումը։ Վենետիկի հռչակավոր 1 ցեխինը հետագայում դարձավ Եվրոպայի մի շարք ոսկե դրամների (այդ թվում՝ դուկատի) նախատիպ։
Վենետիկում 1 ցեխին դրամը երբեմն հատվել է նաև արծաթից։ 1 ցեխինի ստանդարտն էր՝ մաքուր ոսկի (99,9% հարգի), 3,5 գրամ։ 1605 -1631 թթ. արտադրված արծաթե ցեխինների բաղադրություննը՝ 94,8% արծաթ, կշիռը՝ 45,5 գրամ։
Մեկ ցեխինի (ձեկկինո) արժեք ունեցող մետաղադրամները Բոլոնիայում շրջանառության են թողվել զանազան տեսակներով, և յուրաքանչյուր դոժ (Վենետիկի դուքս, կառավարիչ) թողարկել է մետաղադրամներ իր գերիշխան անունից։ Քանի որ Վենետիկի դրամների վրա ընդունված չէր տարեթիվը նշելը, դրամների թողարկման տարեթվերի նույնականացումը կատարվում է դարձերեսի վրա նշված իշխող դքսի անվան հիման վրա։ XVII - XVIII դարերում, մինչև Վենետիկի Հանրապետության վերացումը Նապոլեոն Բոնապարտի կողմից (1797), Վենետիկում թողարկվել են հետևյալ 1 ցեխին դրամները (ոսկուց և արծաթից).
Պատմություն
Ֆրանչեսկո Մոլինի 1 ցեխին ոսկե դրամը տարբերվում է նախորդող և հաջորդող 1 ցեխին դրամատեսակներից միայն իր դիմերեսի մակագրությամբ, կշիռը և չափսերը նույնն են։ Արտադրվել է 1646-ից 1655 թվականը, հատվել է Վենետիկի հայտնի Ձեկկա փողերանոցում։
Դրամն արտադրվել է Վենետիկի գերիշխան դուքս (դոժ) Ֆրանչեսկո Մոլինի կողմից, որը կառավարել է 1646-1655 թթ.։
Նկարագրություն
Դիմերես Դրամի երեսի կողմի կենտրոնում, ինչպես և Վենետիկի գրեթե բոլոր դրամների վրա, պատկերված է քաղաքի հովանավոր-պաշտպանը՝ Սուրբ Մարկոսը՝ կանգնած դիրքում, որի առջև՝ ծնկաչոք դոժը։ Պատկերը շրջապատված է լատիներեն մակագրությամբ, որտեղ նաև նշված է դոժի հապավված անունը՝ FRANC.MOLINO. (Ֆրանչեսկո Մոլին)։
Դարձերես Ֆրանչեսկո Մոլինի 1 ցեխինի դարձերեսը նույնպես հետևում է վենետիկյան դրամների ստանդարտին։ Պատկերված է Քրիստոսը՝ աստղերով շրջապատված և ձվաձև շրջանակում ամփոփված, շուրջը՝ լատիներեն հապավումներով գրություն։
Նումիզմատական արժեք
Այս մետաղադրամը կատալոգները գնահատում են. արտակարգ ընտիր վիճակում՝ $375.00։
Աղբյուրներ
Կատեգորիա:Ցեխին Կատեգորիա:Իտալիայի մետաղադրամներ Կատեգորիա:Արծաթե դրամներ Կատեգորիա:Ոսկե դրամներ Կատեգորիա:Հիսուս Քրիստոսի պատկերով դրամներ Կատեգորիա:Սուրբ Մարկոսի պատկերով դրամներ
Մալիշկա
Մալիշկա, գյուղ Հայաստանի Վայոց ձորի մարզում, մարզկենտրոնից 4 կմ հարավ-արևելք, Արփայի աջակողմյան Մալիշկա վտակի ափին, պատմական Մոզ քաղաքի հարևանությամբ։
Աշխարհագրություն
Բնակավայրը փռված է Արփա գետի աջ ափին, շուրջ 250 հա-ի վրա։ Գյուղի վարչական տարածքը կազմում է 7150 հա, սահմանակից է Եղեգնաձոր և Վայք քաղաքներին, Գլաձոր, Վերնաշեն, Կարմրաշեն, Հերհեր, Արին, Զեդեա և Ագարակաձոր գյուղերին։ Գյուղի տարածքով է անցնում Հայաստան-Իրան միջպետական ավտոմայրուղին։
Բնակչություն
Գյուղը վերաբնակցվել է 1828-1831 թթ. Իրանի Խոյի և Սալմաստի գավառներից ներգաղթած հայ ընտանիքներով։ Այդ տարիներին վերաբնակեցվել է 42 ընտանիք։
Տնտեսություն
Գյուղն ունի 92 տնտեսություն։ Գյուղի տնտեսության գլխավոր ճյուղը գյուղատնտեսությունն է։ Արոտավայրերը զբաղեցնում են 1136.8 հեկտար տարածք, վարելահողերը՝ 6.9 հեկտար, խոտհարքերը՝ 197 հեկտար։
Բնակչությունը զբաղվում է խաղողագործությամբ, ծխախոտագործությամբ, պտղաբուծությամբ, անասնապահությամբ, դաշտավարությամբ և մեղվաբուծությամբ։
Պատմամշակութային կառույցներ
Մալիշկայում կա Սբ. Գևորգ եկեղեցի (1850 թ.), իսկ 3 կմ հարավ-արևելք պատմական Մոզ քաղաքի ավերակները (VII-XV դդ.), VII դարի ամրոց, IX-XIV դարերի խաչքարեր։ Գյուղի շրջակայքում են գտնվում “Բերդաջուր” և “Ահեկաբերդ” միջնադարյան ամրոցները, իսկ 1,5 կմ արևելք՝ XVIII դարի կամուրջ։
Գյուղում անցած դարում կառուցվել է երկու հուշարձան՝ Հայրենական մեծ պատերազմում զոհված մալիշկեցիների հիշատակին, իսկ այս տարի կառուցվել է հուշաքար աղբյուր՝ Արցախյան պատերազմում զոհվածների հիշատակին։
Մալիշկայում ներկայումս գործում է սուրբ Աննա եկեղեցին, որի հարակից բարեկարգ տարածքը հարմարավետ հանգստի գոտի է դարձել բնակչության, առանձնապես երիտասարդների, համար։
Կենցաղ
Գյուղում գործում է 2 միջնակարգ դպրոց, 2 մանկապարտեզ, մշակույթի տուն, առողջապահական կենտրոն, առևտրի 20 կետ, զովացուցիչ ջրերի 2 փոքր արտադրամասեր, ապահովված է խմելու և ոռոգման ջրով։ Խորհրդային տարիներին գյուղում գործել է կոնդեսատրների գործարանը շուրջ 600 աշխատեղով, որը այնուհետև վերափոխվել է թանկարժեք քարերի մշակման և ոսկու վերամշակման արտադրամասի, սակայն այսօր չի գործում։
Մշակույթի տանը գործում է գրադարանը, պարի, նկարչության, ըմբշամարտի, խմբակներ։
Մալիշկայի տոնավաճառ
19-րդ դարի կեսերին գյուղում եռանդուն գործունեություն է ծավալել ծնունդով շամախեցի, ռուսական բանակի կապիտան, բանաստեղծ, Վայոց ձորի գավառի տեսուչ Պետրոս Մադաթյանը (մականունը՝ Սեյադ)։ Նրա ջանքերով գյուղում կառուցվել է առևտրական 60 կրպակ։ Պիտի բացվեր նաև արհեստավորաց տուն և վարժարան, որոնց շնորհիվ պիտի ծաղկում ապրեին հայկական մի քանի հնագույն արհեստներ։ 1857 թվականին Պետրոս Մադաթյանը թույլատրություն է ստանում ռուսական կառավարությունից Մալիշկա գյուղում տոնավաճառ կազմակերպելու համար։ Այս տոնավաճառը պետք է դառնար ավանդական և տեղի ունենար ամեն տարվա մայիսի 23-ից մինչև հունիսի 4-ը։ Այս նախաձեռնությունը ձախողվում է, իսկ կրպակներն ու տոնավաճառի համար հանպատրաստից տաղավարները քանդվում են։ Հետագայում փորձեր են արվել վերակենդանացնել այս գաղափարը, բայց անհաջող ։
Արտաքին հղումներ
Կատեգորիա:Վայոց ձորի մարզի բնակավայրեր Կատեգորիա:Վայոց ձորի մարզի գյուղեր
Գենադի Անդրոսով
Գենադի Իվանովիչ Անդրոսով , խորհրդային լողորդ, մասնագիտացված է ազատ ոճի լողում եւ համալիր լողում։ Հանդես է եկել համամիութենական մակարդակով 1956-1963 թթ. ժամանակահատվածում,  երկու ամառային Օլիմպիական խաղերի  մասնակից, Եվրոպայի չեմպիոն,  հաղթող համամիութենական և հանրապետական նշանակության  մրցումներում։ Մրցումներում ներկայացնում էր մարզական  "Դինամո"  ակումբը, ԽՍՀՄ սպորտի վաստակավոր ակումբ։ Նաեւ հայտնի է որպես դասախոս Լվովի պետական ինստիտուտի ֆիզիկական կուլտուրայի  բաժնում։
Կենսագրություն
Գենադի Անդրոսորվը  ծնվել է 1939 թվականի օգոստոսի 1-ին Նովոսիբիրսկի մարզի  Կրասնոե  գյուղում։  Հետագայում տեղափոխվել է մշտական բնակության Ուկրաինական ԽՍՀ-ում, 1962 թվականին ավարտել է Լվովի ֆիզիկական կուլտուրայի  պետական համալսարանը։
Համամիութենական մակարդակի  առաջին  լուրջ հաջողությունը հասավ տասնյոթ  տարեկանում, 1956թ. մրցաշրջանում, երբ դարձել է Խորհրդային Միության չեմպիոն  1500 մետր ազատ ոճի  լողում։ Շնորհիվ հաջող ելույթների  արժանացել է  մասնակցել  ամառային Օլիմպիական խաղերին՝ Մելբուռնում, սակայն,  այդտեղ չի  կարողացել անցնել  նախնական որակավորման փուլը, որտեղ զբաղեցրել է հինգերորդ տեղը և ցույց տվել 19:22,6 արդյունք։
1957 թվականին Անդրոսովը սահմանել է համաշխարհային ռեկորդ  400 մ համալիր լողում (5.09,4): Հաջորդ մրցաշրջանում դարձել է  համամիութենական առաջնությունում  արծաթե  մեդալակիր  500մ  մրցաձևում և եղել է Եվրոպայի առաջնության  ջրային մարզաձեւերին Բուդապեշտում, որտեղից բերել է  բրոնզե  մրցանակ, նույն  կարգի   եզրափակչում է նրան շրջանցել են միայն բրիտանացի Իէն Բլեքը  եւ հունգարացի  Յոժեֆ Կատոնը։ Գտնվելով Խորհրդային  ազգային  թիմի  առաջատարների թվում,  բարեհաջող անցել է 1960թ. Հռոմի  Օլիմպիական  խաղերի որակավորումը, բարելավել է իր արդյունքը 1500 մետր ազատ ոճի  մրցաձևում, ցույց տալով հինգերորդ նախնական  18:39,0  արդհունքը, սակայն դա դեռ բավական չէր հաջորդ փուլ  հասնելու  համար։
1961թ. ԽՍՀՄ  առաջնությունում  Գենադի  Անդրոսովը հաղթել է միանգամից երկու մրցաձևերում՝  400 մետր ազատ ոճում  եւ էստաֆետայում՝  4 × 200 մետր ազատ ոճով։  Մեկ տարի անց  դարձել  է լավագույնը  400 մետր  համալիր  լողում եւ ելույթ է  ունեցել եվրոպայի առաջնությունում՝ Լայպցիգում, որտեղ առաջ է անցել բոլոր մրցակիցներից և նվաճել  ոսկին։  1963 թվականին կրկին հաղթել է համամիութենական  առաջնությունը 400 մետր  համալիր  լողում  և  բրոնզե մեդալակիր դարձավ լողի 1500 մետր ազատ ոճում։  Ծրագրել էր մասնակցել Օլիմպիական խաղերին, 1964 թ. Տոկիոյում, բայց  մարզումներից  մեկում լուրջ վնասվածք է ստացել ոտքերի  շրջանում, կես տարվա ընթացքում բուժում է անցել եւ այդ պատճառով ստիպված է եղել ավարտել մարզիկի  իր կարիերան։ Ակնառու սպորտային ձեռքբերումների համար արժանացել է  "ԽՍՀՄ սպորտի Վաստակավոր վարպետ"-ի կոչման (1963 թ.) :
Ավարտելով սպորտային կարիերան՝ սկսած 1965 թվականից, երկար տարիներ աշխատել է որպես դասախոս Լվովի պետական ինստիտուտի ֆիզիկական կուլտուրայի  բաժնում։
Մահացել է 2016թ. մարտի 21-ին  Լվովում՝ 76 տարեկան հասակում. Թաղված է Բրյուխովիչի   գերեզմանատանը։
Օլիմպիա Օդուար
Օլիմպիա Օդուար (Olympe Audouard, ), ֆրանսիացի ֆեմինիստ, ընտրական իրավունքի պաշտպան, գրող-հրապարակախոս ։ Բազմաթիվ ելույթներում և հրապարակումներում նա պահանջել է կանանց լիակատար իրավահավասարություն, ներառյալ ընտրելու և ընտրվելու իրավունքը ։
Կենսագրություն
Օլիմպիա Օդուարը ծնվել է 1832 թվականի մարտի 12-ին (կամ 13-ին) Մարսելում Ֆելիսի-Օլիմպ դե Ժյուվալ անունով ։  1850 թվականի ապրիլի 11-ին ամուսնացել է փաստաբան Անրի-Ալեքսիս Օդուարի (ծն. 1829) հետ ։ Զույգը բաժանվել է 1858 թվականին (նա պահանջել է օրինական բաժանում՝ մեղադրելով ամուսնուն անառակության մեջ), բայց պաշտոնապես ամուսնալուծվել է միայն 1885 թվականին՝ 1884 թվականի հուլիսի 27-ին ֆրանսիական ամուսնալուծության մասին օրենքը վերջնականապես ընդունելուց անմիջապես հետո։
Այդ ընթացքում ավարտվեց ֆրանս-պրուսական պատերազմը, որի ընթացքում Օդուարը, որպես իսկական հայրենասեր, չլքեց մայրաքաղաքը, իսկ Փարիզի պաշարման ժամանակ նա ամենահամարձակ ու հոգատար բուժքույրերից մեկն էր ։.
Ամուսնալուծվելուց անմիջապես հետո օգտվելով իր նոր ձեռք բերած ազատությունից՝ որպես պրոֆեսիոնալ գրող երկար ճանապարհորդություն է կատարել դեպի Եգիպտոս, Սիրիա, Պաղեստին, Թուրքիա, Ռուսական կայսրություն, Գերմանիա, Լեհաստան։
Օլիմպիա Օդուարը մահացել է 1890 թվականի հունվարի 12-ին Նիցցաում, որտեղ նա փորձում էր բուժել իր հիվանդ թոքերը ։
Ծանոթագրություններ
Կատեգորիա:Ֆրանսիացի սուֆրաժիստներ Կատեգորիա:Ֆրանսիացի կին գրողներ Կատեգորիա:Ֆրանսիացի գրողներ Կատեգորիա:Ֆրանսիացիներ Կատեգորիա:Ֆեմինիզմ Կատեգորիա:Ֆրանսիացի կանայք Կատեգորիա:Ֆրանսիացի ֆեմինիստներ Կատեգորիա:Հունվարի 13 մահեր Կատեգորիա:Թոքաբորբից մահացածներ Կատեգորիա:Գրողներ այբբենական կարգով Կատեգորիա:19-րդ դարի կին գրողներ Կատեգորիա:Վիքիպեդիա:ՈՒՎ 2023-ի հոդվածներ
Ազնվամորու մուրաբան
Малиновое варенье Ազնվամորու մուրաբան (Малиновое варенье), խորհրդային տիկնիկային կարճամետրաժ մուլտիպլիկացիոն ֆիլմ, որը նկարահանվել է Յուրի Տրոֆիմովի կողմից, 1983 թվականին, Էկրան ստեղծագործական միության կողմից, ըստ Դոնալդ Բիսեթի հեքիաթների մոտիվների։
Սյուժե
Լինում է, չի լինում, մի Կայարան է լինում։ Գիշերը, ինչպես և բոլոր մարդիկ, նա քնում է, իսկ առավոտյան նրան արթնացնում է փոքրիկ բվիկը։ Հետո հայտնվում է մեքենավարը, արթնանում է Շոգեքարշ, ընկերները նախաճաշում են, իսկ նախաճաշից հետո սկսում են աշխատել։ Նրանց աշխատանքը շատ հետաքրքիր է. չէ՞ որ Շոգեքարշը աշխարհի ամենակարևոր ուղեբեռն է տանում։ Այսպես նրանք աշխատում էին ամեն օր և ցանկացած եղանակի։
Մի անգամ Կայարանը մրսում է և հիվանդանում։ Ընկերները փաթաթում են նրան ծածկոցով և սկսում են մտածել, թե ինչով բուժել Կայարանին։ Պարզվում է, որ Կայարանին կարելի է բուժել ազնվամորու մուրաբայով, որն ունի տատիկը։ Տանն ամենակարևորը խորամանկ և քաղցրակեր կատու է։ Նրա սիրելի զբաղմունքը մուրաբա եփելն էր, իհարկե, տատիկի օգնությամբ։ Երբ ընկերները գալիս են նրանց հյուր, տատիկին նվիրում են ծաղիկներ և սուլիչ։ Նա պատրաստ էր եղել ամեն ինչ տալ հիվանդ ընկերոջ համար, բայց կատուն ուտում է մուրաբան, և մնացել են միայն դատարկ բանկաները։ Այդ ժամանակ Շոգեքարշը, մեքենավարը և բվիկը սկսում են օգնել տանտիրուհուն հատապտուղներ հավաքել մուրաբայի համար, նույնիսկ կատուն էր օգնում։ Սպասումը միշտ տանջալից է, հատկապես, երբ շտապում ես օգնել հիվանդ ընկերոջդ։ Եվ վերջապես տատիկը պատրաստում է մուրաբան։ Բայց Շոգեքարշը շտապում է և հանկարծակի թափում է ամբողջ մուրաբան ռելսերին։ Նա խրվում է և չի կարողանում շարժվել տեղից։ Ինչպե՞ս վարվել։ Այդ ժամանակ բվիկը օգնություն է խնդրում կատվից, և խորամանկ քաղցրակերը ինչպես կարողանում է, օգնում է։ Բայց ի՞նչ պետք է ընկերները տանեն հիվանդին։ Եվ այնտեղ կատուն լքում է ընկերներին, որպեսզի բարի գործ անի. դրանից առաջ նա ամեն դեպքում պահել էր մեկ բանկա մուրաբա։ Չէ՞ որ չի կարելի ընկերոջը թողնել առանց դեղամիջոցի։ Իսկ երբ ընկերները տուն են գալիս և մուրաբան տալիս են Կայարանին, այն իսկույն ապաքինվում է և շնորակալություն է հայտնում նրանց։ Եվ նրանք վաղը, նախաճաշից հետո, նորից կսկսեն աշխատել։ Իսկ այժմ բոլորի քնելու ժամանակն է։
Դ. Բիսեթի հեքիաթներ
Յուրի Տրոֆիմովն ստեղծել է ֆիլմերի շարքեր` ըստ Դ. Բիսեթի` աղջկա և վիշապի արկածների մասին պատմող հեքիաթների ։
Վերաթողարկում տեսաերիզով
Մուլտֆիլմը DVD ձևաչափով թողարկվել է «Դոնալդ Բիսեթի հեքիաթները» մուլտֆիլմերի ժողովածուում ։
Արտաքին հղումներ
Կատեգորիա:«Էկրան» ստեղծագործական միության մուլտֆիլմեր
Մարգա Մարգա (նահանգ)
Մարգա Մարգա (Provincia de Marga Marga), նահանգ Չիլիի Վալպարաիսո տարածաշրջանում։ Վարչական կենտրոնն է Քիլպուե քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Մարգա Մարգան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 4 համայնք.
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 277 525 մարդ, բնակչության խտությունը կազմում է 239,45 մարդ/կմ²։
Մարգա Մարգա նահանգի տարածքի ընդհանուր մակերեսը կազմում է 1 159 կմ²։
Արտաքին հղումներ
Կատեգորիա:Չիլիի Վալպարաիսո տարածաշրջան Կատեգորիա:Չիլիի նահանգներ
Վեժայու (Վիմի վտակ)
Վեժայու (Вежаю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիմ գետի աջ ափին՝ 401 կմ հեռավորության վրա։ Գետի երկարությունը կազմում է 48 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած Սիկտիվկար քաղաքից մինչև իր գետաբերան, գետի ենթավազանը՝ Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Խելոք (անձնանուն)
Խելոք, հայկական անուն։ Առաջացել է հայերեն խելոք՝ «իմաստուն» բառից։ Համապատասխանում է Սոֆիա անձնանունը ։
Ծանոթագրություններ
Կատեգորիա:Հայկական արական անձնանուններ
Լաս Ռոսաս դե Մադրիդ
Լաս Ռոսաս դե Մադրիդ (Las Rozas de Madrid ), քաղաք Իսպանիայում, մտնում է Մադրիդի վարչական շրջանի կազմի մեջ։ Մունիցիպալիտետը մտնում է Արեա-Մետրոպոլիտանա շրջանի կազմի մեջ։
Զբաղեցնում է 59,14 քկմ տարածք։ Բնակչությունը - 88 065 մարդ 2010 թվականին։
Աբել աբեղա
Աբել աբեղա (գրաբար՝ Աբել աբեղայ, 14-րդ դարի վերջ - 15-րդ դարի սկիզբ), հայ հոգևորական, գրիչ։ 1410 թվականին Սարկավագաց վանքում ընդօրինակել է Գրիգոր Տաթևացու «Մատթևոսի ավետարանի մեկնություն» (Մեկնութիւն աւետարանին Մատթէոսի) աշխատությունը  ։
Աղբյուրներ
Կատեգորիա:Հոգևորականներ Կատեգորիա:Հայ գրիչներ
Սիրնևո
Սիրնևո (Сърнево), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 21 կմ դեպի հարավ-արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 213 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Կեցության անտանելի թեթևությունը
Կեցության անտանելի թեթևությունը (Nesnesitelná lehkost bytí), Միլան Կունդերայի վեպը, որը գրվել է 1982 թվականին և առաջին անգամ հրատարակվել 1984 թվականին Ֆրանսիայում։ Գործողությունները տեղի են ունենում Պրահայում 1968 թվականին։ Համաձայն Միլան Կունդերայի՝ կեցությունը լեցուն է անտանելի թեթևությամբ, այդ իսկ պատճառով մեզնից յուրաքանչյուրը ապրում է միայն մեկ անգամ` «Einmal ist Keinmal» (գերմաներենից՝ «մենակ անգամ, նույնն է թե երբեք», այսինքն «այն, ինչ տեղի է ունեցել մեկ անգամ, կարող էր երբեք տեղի չունենալ», «մեկ անգամը հաշվի մեջ չէ»)։ Նշանակում է, որ յուրաքանչյուր կյանք իր մեջ կրում է հանելուկային պատահականություն, մեր ոչ մի գործողություն չի կարող լիովին կանխորոշել մեր ապագան։ Ցանկացած ընտրություն բեռնված չի հետևանքներով, այդ իսկ պատճառով կարևոր չէ։ Միևնույն ժամանակ մեր գործողությունները դառնում են անտանելի, եթե մշտապես մտածում ես նրանց հետևանքների մասին, այդ իսկ պատճառով կյանքը կարող է բնութագրվել իբրև «կեցության անտանելի թեթևություն»։
Որոշ քննադատներ այս վեպը համարում են պոստմոդեռնիզմի դրսևորում։
Չեխերենով այս վեպը առաջին անգամ լույս տեսավ 1985 թվականին «68 հրատարակիչներ» հրատարակչատանը (Տորոնտո)։ Երկրորդ անգամ նույն լեզվով այն հրատարակվեց 2006 թվականի հոկտեմբերին Բռնոյում (Չեխիա)՝ Թավշյա հեղափոխությունից 17 տարի անց (մինչ այդ Կունդերան չէր ընդունում այն)։
Windows 10 Mobile
Windows 10 Mobile, շարժական օպերացիոն համակարգ` մշակված Microsoft-ի կողմից, թողարկվել է 2015 թվականին։ Չնայած նրան, որ սա Windows Phone 8.1-ի հաջորդողն է, սա Windows 10-ի հրատարակություն է աշխտող 9 դույմից պակաս էկրան ունեցող սարքավորումների համար, որպես Microsoft-ի Windows ընտանիքի տարբեր սարքավորումների դասի միացման նախագիծ ։
Windows 10 Mobile-ը մտադրվել է տրամադրելու առավել մեծ համատեղելիություն իր անձնական համարգիչներում կրկնորդի հետ, ներառյալ ավելի ընդարձակ բովանդակության համաժամեցում, նոր համընդհանուր հավելումների հարթակ, որը թույլ է տալիս մեկ հավելումն աշխատացնել տարբեր Windows 10 սարքերում, ինչպիսին են PC-ները, շարժական սաքավորումները և Xbox-ը, ինչպես նաև ապահոված սարքերում` սարքավորմանը արտաքին էկրանին միացնելու և «PC-նման» միջերեսը մկնիկով և ստեղնաշարով մուտքագրման աջակցության հնարավորություն։ Microsoft-ը ստեղծել է մշաղների համար գործիք, որոշ iOS հավելումներ նվազագույն փոփոխություններով հեշտորեն տեղափոխելու համար։ Windows Phone 8.1 սմարթֆոնները իրավասու են Windows 10 Mobile թարմացվելու՝ կախված արտադրողի և բեռնակրի աջակցությունից ։ Որոշ հնարավորություններ տարբերվում են կախված սարքի համատեղելիությունից ։
Windows 10 Mobile-ը նախատեսված է 32-բիթանոց ARM պրոցեսորների ճարտարապետությամբ աշխատող սմարթֆոններում և ֆաբլեթներում Windows 10 Mobile-ը մտել է հանրային բետա ընտրված Lumia բրենդավորված սմարթֆոնների համար 2015 թվականի փետրվարի 12-ին ։ Առաջին Windows 10 Mobile-ով աշխատող Lumia սմարթֆոնները թողարկվել են 2015 թվականի նոյեմբերի 20-ին իսկ իրավասու Windows Phone սարքավորումները սկսել են ստանալ Windows 10 Mobile-ի թարմացումներ 2016 թվականի մարտի 17, կախված արտադրողի և բեռնակրի աջակցությունից։
Հարթակը երբեք չի ստացել էական աստիճան ժողովրդականության աստիճան կամ շուկայի մասնաբաժին Android-ի կամ iOS-ի համեմատությամբ։ 2017 թվականին, Microsoft-ն արդեն սկսել էր թերագնահատել Windows 10 Mobile-ը, ընդհատելով ակտիվ բարելավումը (սպասարկման թողարկումներից դուրս) օգտագործողների և մշակողների հետաքրքրության պակասի պատճառով, ավելի կենտրոնանալով ներկայումս ծառայող շարժական օպերացիոն համակարգերի վրա, որպես ծրագրային ապահովումների և ծառայությունների ռազմավարության մաս։ Windows 10 Mobile-ը համարվել է աջակցությունը ավարտված 2020 թվականի հունվարի 14-ին։
Մշակում
Microsoft-ն արդեն սկսել էր Windows հարթակի միացումը ըստ սարքավորումների դասի 2012 թվականին. Windows Phone 8-ը դադարեցնեց իր նախոդողի, Windows Phone 7-ի Windows CE-ից հիմնված ճարտարապետությունը, փոխարինելով NT միջուկից ստեղծված հարթակով, որը նույն ճարտարապետությունում իր PC-ում կրկնորդի՝ Windows 8-ի հետ համօգտագործեց շատ բան, ինչպիսին են ֆայլային համակարգը (NTFS), ցանցային փաթեթը, անվտանգության էլեմենտտներ, գրաֆիկական շարժիչ (DirectX), սարքավորման դրայվերների ծրագրային շրջանակը և սարքի աբստրակցիայի շերտը ։ Build 2014-ում, Microsoft-ը նաև ցուցադրեց համընդհանուր Windows հավելումների կոնցեպտը։ Ավելացնելով Windows Runtime-ի աջակցություն այս հարթակներին, Windows 8.1-ի համար ստեղծված հավելումները հիմա կարող են տեղափոխվել Windows Phone 8.1 և Xbox One համաօգտագործելով իրենց PC կրկնորդի հիմական կոդային բազան։ Օգտագործողի տվյալները և արտոնագրերը հավելման համար նույնպես կարող են համաօգտագործվել տարբեր հարթակների միջև ։
2014 թվականի հուլիսին, Microsoft-ի այդ ժամանակվա գլխավոր տնօրեն Սատյա Նադելան բացատրեց որ ընկերությունը նախագծում է «ռացիոնալացնել Windows-ի հաջորդ տարբերակը երեք օպերացիոն համակարգներից մեկ համախմբված օպերացիոն համակարգ բոլոր էկրանի չափսերի համար», համախմբելով Windows-ը, Windows Phone-ը, և Windows Embedded-ը հիմնական ճարտարապետության և միացյալ հավելումների էկոհամակարգի շուրջը։ Սակայն, Նադելան հայտարարեց որ այս փոփոփոխությունները չեն ունենեա որևէ ազդեցություն, թէ ինչպես են օպերացիոն համակարգերը վաճառվելու ։
2015 Build-ի հիմնականի միջոցառման ժամանակ, Microsoft-ը հայտնեց միջնագիծ «Islandwood» գործիքակազմի մասին, ավելի ուշ հայտնի դառնալով որպես Windows կամուրջ iOS-ի համար, որը տրամադրում է գործիքակազմ, որը կարող է օգնել մշակողներին տեղափոխելով Objective-C ծրագրային ապահովումը (հիմականում iOS նախագծեր) համընդհանուր Windows հավելում հավաքելու համար ։ iOS-ի համար Windows կամրջի վաղ հավաքումը թողարկվեց որպես բաց աղբյուրի կոդով ծրագիր արտոնագրի տակ 2015 թվականի օգոստոսի 6-ին ։ Visual Studio 2015-ը նաև կարող է փոխարկել Xcode նախագծերը Visual Studio նախագծերի  ։ Microsoft-ը նաև հայտնեց «Centennial» կոդային անվանմամբ գործիքակազմի նպատակների մասին, որը թույլ կտա աշխատասեղանի Windows ծրագրային ապահովումները Win32 API-ների միջոցով տեղափոխել Windows 10 Mobile :
Astoria նախագիծ
Build-ում, Microsoft-ը նաև հայտնեց Android Windows 10 Mobile-ի համար runtime-ի միջավայրի մասին, հայտնի որպես «Astoria», որը հնարավորություն է տալիս Android հավելումները աշխատեցնելու էմուլացված միջավայրում նվազագույն փոփոխություններով, և ունենալ մուտք Microsoft-ի հարթակի API-ներին, ինչպիսին են Bing Maps-ը և Xbox Live-ը, որպես մոտավոր փոփոխություններ համարժեք Google շարժական ծառայությունների համար։ Google շարժական ծառայությունները և որոշ հիմնական API-ներ հասանելի չեն լինի, և «խորապես ինտեգրված ֆոնային առաջադրանքներով» հավելումները ասացին, որ ունենալու են վատ աջակցություն ։
2016 թվականի փետրվարի 25-ին, արդեն 2015 թվականի նոյեմբերին ուշացնելուց հետո, Microsoft-ը հայտարարում է որ «Astoria-ն» կփակվի։ Microsoft-ը պնդեց որ Android էմուլատորը արդյունքում ավելորդ էր տեղակայվածին, Objective-C գործիքակազմին, քանի որ արդեն iOS-ն առաջնային թիրախն է միջհարթակային շաժական մշակմանը։ Ընկերությունը նաև խրախուսեց օգտագործել Xamarin-ի (որը նրանք գնել էին նախորդ օրը) ապրանքները միջհարթակային հավելումների մշակման համար C# ծրագրավորման լեզուն օգագործելու փոխարեն ։ Windows ենթահամակարգը Linux-ի համար (որը հասանելի չէ շարժական տարբերակի համար) մշակվել է Project Astoria-ից ։
Անվանում
Համաձայն Microsoft-ի բրենդավորման ռազմավարությանը, այս օպերացիոն համակարգը բրենդավոարվեց առաջնայորեն Windows 10-ի հրատարակություն, այլ ոչ թե «Windows Phone 10»: Microsoft-ը սկսեց աստիճանաբար դուրս մղել Windows Phone բրենդին հատուկ հղումները գովազդից 2014 թվականի միջնամասում, բայց քննադատները օպերացիոն համակարգը դեռ համարում էին կրկնություն և շարունակություն Windows Phone-ին, ծագման և ընդհանուր ֆունկցիոնալ նմանության պատճառով։ Microsoft-ը ցուցադրության ժամանակ ՕՀ-ը հիշատակեց «Windows 10 հեռախոսների և փոքր թաբլեթների համար», նախնական հավաքումից արտահոսած սքրինշոթից օպերացիոն համակարգը նույնացվեց որպես «Windows 10 Mobile»  և նախանական հավաքումը պաշտոնապես անվանակոչվեց «Windows 10 Technical Preview հեռախոսների համար» ։ Ներքնապես, Microsoft Edge-ի user agent-ը Windows 10 Mobile-ում դեռ պարունակում է հիշատակում «Windows Phone 10» ։
2015 թվականի մայիսի 13-ին, Microsoft-ը պաշտոնապես հատատեց որ հարթակը կոչվելու է որպես Windows 10 Mobile ։
Հատկություններ
Windows 10 Mobile-ի հիմնական տեսանկյունը օգտագործողի փորձառությունների ներդաշնակեցման վրա կենտրոնանալն է և ֆունկցիոնալությունը տարբեր դասի սարքավորումների միջև. հատկապես, սարքավորումների, որոնք աշխատում են Windows 10-ի PC-ուղղված տարբերակում։ Համընդհանուր Windows հարթակի կոնցեպտի տակ, Windows Runtime հավելումները Windows 10-ում PC-ի վրա կարող են տեղափոխվել Windows 10 ընտանիքում այլ հարթակներ գրեթե նույն կոդային բազայով, բայց հատուկ սարքավորման դասերի համար հարմարեցումներով։ Windows 10 Mobile-ը նաև համաօգտագործում է օգտագործողի միջերեսային տարրերը իր PC կրկնորդի հետ, ինչպիսիք են թարմացված գործողությունների կենտրոնը և կարգավորումների ցանկը    ։ Նախնական ցուցադրման ընթացքում, Microsoft-ը ներկայացրեց Windows-ի հավելումների որոշ օրինակներ, որոնք կունենան նման ֆունկցիոնալություն և օգտագործողի միջերես աշխատասեղաններում և շարժական սարքավորումներում Windows 10-ի միջև, ներառյալ թարմացված Լուսանկարներ և Քարտեզներ հավելումը, և նոր Microsoft Office հավելումները   ։ Չնայած նրան, որ գովազդվել է որպես համախմբված հարթակ, և ինչպես Windows Phone 8-ը, օգտագործում է Windows NT-ից ստեղծված kernel-ը, Windows 10 Mobile-ը դեռ չի կարող աշխատեցնել Win32 աշխատասեղանային հավելումները, բայց համատեղելի է Windows Phone 8-ի համար նախատեսված ծրագրային ապահովման հետ ։
Ծանուցումները կարող են համաժամեցվել սարքավորիւմների միջև. օրինակ հեռացնելով ծանուցումը լափթոփում, այն նաև կեռացվի հեռառոսից։ Ծանուցման որոշ տեսակներ հիմա թույլատրում են մեկ տողով պատասխաններ. Սկզբնական էկրանը հիմա ունի տարբերակ ցուցադրելու պաստառները որպես էկրանի ետնապատկեր կիսաթափանցիկ սալիկների հետևում, այլ ոչ թե սալիկների վրա ։ Հաղորդագրություններ հավելումն ավելացրել է ինտերնետի վրա հիմնված Skype-ի հաղորդագրությությունների աջակցություն SMS-ի կողքին, iMessage-ի նման, և հնարավոր է համաժամեցվել այդ զրույցները այլ սարքավորումների հետ ։ Տեսախցիկ հավելումը թարմացվել է համապատասխանեցվնելով «Lumia տեսախցիկ» հավելմանը նախկինում բացառիկ Lumia ապրանքների համար, և նոր Լուսանկարներ հավելումը ժողովում է բովանդակությունը տեղական պահեստից և OneDrive-ից, և կարող է լուսանկարներին կատարել ավտոմատ բարելավումներ ։ Էկրանային ստեղնաշարը հիմա պարունակում է վիրտուալ ցուցիչ տեքստային խմբագրման կուրսորը մանիպուլյացնելու համար, մշտական ձայնային մուտքագրման կոճակ, և մեծ էկրաններում կարող է տեղափոխվել էկրանի ձախ կամ աջ կողմ մեկ ձեռքով օգտագործելիությունը բարելավելու համար ։
Windows 10 Mobile-ն աջակցում է «Continuum», հատկություն, որը թույլ է տալիս ապահոված սարքավորումներին միացնելու արտաքին էկրանին, և մասշտաբավորելու օգտագործողի միջերեսը և հավելումները, դարձնելով «PC նման» աշխատասեղանային միջերես մկնիկի և ստեղնաշարի մուտքագրելու USB-ի կամ Bluetooth-ի միջոցով աջակցման հետ, սարքավորումները կարող են միանալ ուղիղ արտաքին էկրաններին անլարորեն Miracast-ի , USB-C-ի, կամ տեղակայման կայանի USB պորտերով պարագաների, ինչպես նաև HDMI և DisplayPort ելքերի միջոցով ։
Office Mobile հավաքակազմի նոր տարբերակը, Office for Windows 10, ևս հավաքածուում է։ Հիմնված լինելով Office Mobile-ի Android-ի և iOS-ի տարբերակների վրա, նրանք ներկայացրեցին նոր օգտագործողի միջերես ժապավենային գործիքադարակի տարբերակով օգտագործվող աշխատասեղանի տարբերակում, և Outlook-ի նոր շարժական տարբերակը։ Outlook-ը օգտագործում է նույն Microsoft Word-ի Windows-ի աշխատասեղանային տարբերակի ռենդերային շարժիչը ։ Microsoft Edge-ը փոխարինում է Internet Explorer Mobile-ին որպես լռելյայն վեբ բրաուզեր ։
Հեռացված հատկություններ
Սնունդ և խմիչք, Առողջություն և ֆիտնես, և Ճամփորդություն հավելումները դադարեցվել են ։
«Lumia Beamer» հավելումը, որը հնարավորություն էր տալիս ուղիղ եթերով հեռախոսի էկրանը ցուցադրել ինտերնետին միացած ցանկացած էկրանին, նույնպես դադարեցվեց ։
1607 տարբերակում հեռացված հատկություններ
Հեռացվեց պաշտոնական «FM ռադիո» հավելումը ։
«Kid's Corner-ը», որը հնարավորություն էր տալիս ծնողներին կարգավորել սմարթֆոնը այնպես, որ երեխաներին հասանելի լինեն միայն հատուկ հավելումները և մեդիան՝ հեռացվեց։ Microsoft-ը որպես հեռացման պատճառ նշեց այդ հատկության քիչ օգտագործումը և առաջարկեց օգտվել «Apps Corner-ից» ։
1703 տարբերակում հեռացված հատկություններ
«Apps Corner-ը» հեռացվեց ։
Թողարկում
Windows 10 Mobile-ի առաջին կողմի սարքավորումների՝ Lumia 950-ը, Lumia 950 XL-ը, և Lumia 550-ը՝ թողարկվել են 2015 թվականի նոյեմբերի 20-ին լինելով Windows 10 Mobile-ով աշխատող առաջին հեռախոսները ։ Ամսական ՕՀ-ի ծրագրային ապահովման թարմացումները թողարկվել են բագերի և անվտանգության խնդիրների հասցեավորման համար։ Այդ թարմացումները բաշխվում են բոլոր Windows 10 Mobile սարքերի վրա և չեն պահանջում միջամտություն օգտագործողի բեռնակրի միջմտությունը բաշխումը լիազորելու համար։ Ներսարվածքային թարմացումները պահանջելու են միջամտություն օգտագործողի բեռնակրի կողմից ։
Windows Insider ծրագիրը, ընդունված է տրամադրելու հանրային բետա Windows 10-ի PC տարբերակի համար, օգտագործում էր տրամադրելու Windows 10 Mobile-ի հանրային բետա տարբերակը որոշ սարքավորումների համար 2015 թվականի ապրիլի 10-ի հավաքումը թողարկվեց աջակցելով երկրորդ և երրորդ սերնդի Lumia ապրանքները, բայց Lumia 930-ը, Lumia Icon-ը, և Lumia 640 XL-ը չստացան թարմացումը մասշտաբավորման բագերերի պատճառով, և մատակարարումը կասեցվեց ընդմիշտ որոշ մոդելներում պահեստային կրկնօրինակման և վերականգնման խնդիրների պատճառով  ։ Windows Phone Recovery Tool-ի թարմացումը լուծեց այդ մտահոգությունները , և Windows 10-ի թարմացումների մատակարարումը վերականգնվեց 520-ին 10052 հավաքումով, և 640-ին 10080 հավաքումով: